
Valero no ta mira e 
refineria rendabel 


Hopi ta e comentario nan cu 
ta ser duna den e ultimo dia nan 
aki relaciona cu e posibel ciere 
of compra di e refineria di Vale¬ 
ro di Aruba. 

Sinembargo, segun Bill Day, 
vocero di Valero na San Anto¬ 
nio, Texas, nan a purbo di wanta 
e refineria di Aruba habri,pero 
ta costa nan mas di mei miyon 
dollar, pa hasi esei. 

Pa nan, esta di Valero no ta 
mira e refineria aki como uno 
redabel, debi na e circumstan- 
cianan di e mundo petrolero 
mundial na e momentonan aki. 

Definitivamente, segun Bill 
Day, fin di e luna aki lo shut¬ 
down y ta laga, e refineria oper- 
acional, si en caso lo por yega 


na habri esaki bek, door di nan 
of door di otro cu lo por cumpra 
e refineria aki. 

Esaki a keda participa den un 
entrevista cu e vocero Bill Day 
cu e corant San Antonio Ex¬ 
press., riba 19 di maart, ultimo. 

Aki na Aruba ta wardando 
keto bai riba e ehecutivonan 
di PetroChina cu lo mester bai 
duna un contesta den e siman 
nan cu ta sigui, pa wak kiko lo 
bira e posibilidad pa nos re¬ 
fineria. 



VALERO 

Parlamento,organo mas 
halto merece respet 


Nos tur sabi cu nos parlamento, 
ta carga un responsabilidad grandi 
den nos constelacion den Reino. 

Parlamento ta e organo di mas 
halto, despues di nos Gobernador 
su funcion y despues ta bini nos 
Ministro nan. 

Sinembargo, pueblo por a nota 
den e ultimo tempo nan aki cu 
hopi falta di respet ta ser hasi den 
e tarea cu nos partlamentarionan 
mester eherce. 

Partido berde,AVP ta hay cu 
mienbronan di partido geel,MEP ta 
falta demasiado reunion nan pu¬ 
blico y cu nan ta yama reunion y 
nan mes no ta keda of bini pa e 
reunion nan aki. E berdad, mester 
bisa cu esaki ta un falta di respet y 
no ta manera pa educa nos hoben 
y grandinan cu nos parlamento ta 
un lugar di respet y seriedad. 

Pero esaki a bin ta sosode, des- 
de inicio di nos Status Aparte, na 
unda partido AVP su miembro nan 
di parlamento, e tempo ey, tabata 
traha pero na Cas di Partido, en- 


bes di bai edificio di parlamento. 

E tempo ey, ex-prome ministro, 
Henny Eman tabata encabesa, 
como lider di fracion. Esaki ta pa 
illustra cu e falta di respet aki no ta 
cos di awor, pero for di inicio di nos 
Status Aparte. 

Esaki no ta justifica loke ta sos¬ 
ode awor, ne absoluto cu no por ta 
asina aki. 

E pregunta ta kiko por wordo 
hasi pa cambia esaki? Facil, presi- 
dente di parlamente, lo mester 
implanta respet cu reglanan. Un 
bon manera ta mescos, cu si no 
traha no ta haya pago, wel aki por 
hasiele cu si no presenta y keda 
pa reunion nan anto lo no cobra. 

Corda cu den decada 60 y 
despues, tabata paga 25 florin pa 
cada reunion publico e tempo ey 
den eilandsraad, sea ta pa un ora 
of dos dia sigui. No tabata cobra 
salario barbaro, manera awe, pero 
e resposabilidad tabata mas y e 
producion tambe. 

Cosnan di bida. 

Tabata Presidente di Hof, 
Liesbeth Hoofdraad, kende 
a propone ex Procurador 
General di Aruba, mr. Rob¬ 
ert Pietersz pa bira e di 7 
Comisario di Banco Central di 
Corsou y Aruba. E puesto aki 
ta vacante pa algun dia caba, 
y awor cu mr. Robert Pietersz 
a baha cu pensioen como PG 
na Aruba, pero kende prome 
di a bira PG na Aruba, a traha 
na Banco Central di Antiyas e 
tempo aya, a ser haya como 
e candidato mas prominente 
pa bira e di 7 Comisario di 
Banco Central di Corsou y St. 
Maarten. 

Awe Conseho di Minister di 
St. Maarten a keda di trata e 
proposicion aki, cu manera ta 
mustra cu St. Maarten no tin 
nada contra di dicho candi¬ 


dato. Pa loke ta Gobierno di 
Gerrit Schotte di Corsou, su 
Minister di Finanza, tambe tin 
varios candidato riba su lista, 
y den esaki no tin nomber di 
Robert Pietersz. 

Aparentemente Robert Pi¬ 
etersz no ta goza di e confi- 
anza di actual Gobierno di 
Corsou. No ta conoci pa nos, 
ki dia Conseho di Minister di 
Corsou lo trata e proposicion 
aki. 

Kedando cu nomber di 
Robert Pietersz, te ainda apa¬ 
rentemente na Aruba no a 
haya un candidato ainda pa 
ocupa e funcion di Procurador 
General, maske cu tin varios 
nomber di Arubiano mencio- 
na, kendenan ta forma parti di 
Corte Comun di Aruba, Cor¬ 
sou y St. Maarten. 


























Boto Bai Bin irescata 
pa fvustwacht 






Ayera banda di 12:30 di 
atardi, Dash 8, e avion cu ta 
busca embarcacion nan perdi 
riba laman a manda un aviso 
pa Kustwacht, cu un boto 
chikito tabata den problema 
riba laman. 

Kuswacht, mesora a Sali 
en busca di e embarcacion 
chikito aki y a in resulta di ta 
boto,”Bai Bin”, di Corsou cu 


tabata tin problema riba la¬ 
man, 26 miya panort di Cor¬ 
sou. 

Na mes momento tambe 
un otro embarcacion mas 
grandi,”Blue Passion”, cu ta¬ 
bata den cercania, a dicidi di 
bai yuda esnan a bordo di “ 
Bai Bin” y a tow nan bai Ca- 
racasBaai, na aunda nan a 
yega sano y salvo. 


MEP ta cuestiona 
Samenwerkingsprotocol 



Desde decada 70 WEB 
a elimina fluoride 


E gabinete di Mike 
Eman, cada dia ta inventa 
mas triki con pa manipula 
cu pueblo. 

A core yama un re¬ 
union den Parlamento 
riba dialuna, 26 di maart, 
pa trata e famoso Samen¬ 
werkingsprotocol. 

Un protocol, cu Mike 
Eman den tur secrecia a 
negocia cu gobierno Hu- 
landes y a firma dia 27 di 
oktober 2011, sin un dia 
duna cara na pueblo kiko 
e intencion real ta. 

Oposicion a pidi e re¬ 
union y ni asina Mike 
Eman a sintie yama pa 
duna cara na pueblo. 

Pueblo a manifesta dia 
9 di december dilanti Par¬ 
lamento, y esey ainda no 


a pone Mike Eman duna 
cuenta na pueblo. 

El’a bai Hulanda, rati- 
fica palabracionnan, y ora 
ela bolbe ainda e no a 
duna cara na pueblo. 

A tuma Mike Eman 4 
luna pa acumula sufici- 
ente curashi pa acepta e 
debate den Parlamento. 
Pero e no a tene cuen¬ 
ta cu oposicion tawata 
wardando e fuertemente 
prepara. 

Un Mike Eman hopi 
swak, cu tawata papia 
masha hopi mes, pero 
bisa nada, a decepciona 
tur hende cu a pensa di 
haya sa e motibo real di 
Mike Eman cu e Samen¬ 
werkingsprotocol. 


Gritonan manera ‘inde- 
pendencia’ ta senalnan 
fuerte cu Mike Eman a 
cuminsa perde su strea di 
nort. En bes di papia kiko 
su partido ta para pe pa 
structura estatal di Aruba, 
el’a bruha tera cu inde- 
pendencia un biaha mas. 

Ya un berguensa gran- 
di cu nos tin un Prome 
Minister cu asina poco 
curashi y asina mal pre¬ 
para ora ta trata e tema di 
nos structura estatal. 

Mas tristo ta e nivel di e 
parlamentarionan di AVP 
Ningun, pero ningun por 
a trese argumentonan al 
caso. Tur a yora atrobe 
riba 8 anja di MEP. Y esey 
tin henter nos pueblo fada 
tambe. 


Manera nos a publica 
ayera den un articulo, rela- 
ciona cu na Corsou Go¬ 
bierno di Prome Ministro 
Schotte, a elimina uso di 
fluoride den awa di be be, 
nos a serca ayera relacion- 
ista publico di WEB, Asha 
Dongen, kende en berdad 
a duna di conoce cu e elim- 
inacion di e uso di fluoride 


den awa di bebe aki a ser 
eleimina na nos planta di 
awa for di decada 70. 

Den dichio articulo a 
menciona cu eliminando e 
fluoride aki lo ta prejudica 
e conservacion di e dien- 
tenan di nos hoben nan 
cu ta crece. Sinembargo, 
esaki no a keda confirma. 

Abogado mr. Edwin Duijneveld ta splica 


Muher a gana riba su ex 
casa, pa cual el a keda 
deter inhustamente 



Un caso cu sigur a ser sigui 
masha di serca, t’e hecho cu un 
senora a denuncia su esposo 
di no kier cria su yiunan y como 
tal a denunci’e y a keda encar- 
cela pa falta di cumplimento. 
Pero diabierne ultimo Huez 
den di Corte di Prome Instancia 
a ordena sra. Beatriz Milagro 
Moreno Guedez di suspende e 
detencion di sr. Manuel Salva¬ 
dor Mendez Mongollon. Huez 
a dicta tambe cu tanten Corte 
Superior no a tuma un decision 
riba e apelacion cu sr. Manuel 
Mendez Mongollon a entrega, 
no por laga detene sr. Mendez 
mas y si ta haci esaki tog mes- 
ter paga un boet di Awg.1.000,- 
pa cada dia. 

Fordi abogado mr. Edwin Du¬ 
ijneveld nos a haya e siguiente 
splicacion di e caso aki. T’asina 
cu sra. Moreno Guedez y sr. 
Mendez Mongollon a divorcia 
na november 2009. E tempo ey 
sr. Mendez Mongollon a bay di 
acuerdo di paga Awg.600,= pa 
luna pa cada yiu, pasobra e ta- 
bata por n’e momentonan ey. 

Ora e a perde su trabou na 
cuminsamento di 2010 e situa- 
cion a cambia y sr. Mendez 


Mongollon a manda un carta na 
Voogdijraad cu e ta bay purba 
di paga Awg. 500,= pa luna tog. 

El a logra di haci diferente 
pago y cu ayuda di su pareha 
nobo e hasta a logra di paga e 
suma tur luna desde april 2011 
te cu e dia e senora a laga nan 
ser’e. 

Aparentemente den 2011 
carta a wordo manda na un 
direccion na unda sr. Mendez 
Mongollon no tabata biba mas. 
Den un carta sra. Moreno Gue¬ 
dez, cu a casa di nobo cu un 
comerciante, a exigi pago di 
Awg.600,= pa cada yiu y tambe 
e placa atrasa, si no e lo tuma 
medida huridico contra sr. Men¬ 
dez Mongollon. 

Nunca sr. Mendez Mongollon 
a ricibi e carta cu a ser manda 
pa su persona, pasobra el a 
cambia di direccion. . 

Mendez Mongollon no tabata 
na altura di e caso contra su 
persona y no por a defende su 
mes, p’e motibo ey sra. Moreno 
Guedez a haya permiso di Huez 
pa laga detene y sera sr. Men¬ 
dez Mongollon si e no paga full 
e atraso. 


Locual ta remarcabel y ta 
mustra e maldad den e caso aki 
ta cu sra. Moreno Guedez ta¬ 
bata sa cu sr. Mendez Mongol¬ 
lon no tabata biba eynan mas, 
es mas e tabata sa masha bon 
unda si sr. Mendez Mongollon 
y su paraha nobo tabata biba, 
pasobra el a yega bay eynan y 


menasa e pareha nobo di sr. 
Mendez Mongollon. 

Kiermen cu mala fe el a en- 
gana su abogado y Corte, pa¬ 
sobra Corte tabata pensa cu sr. 
Mendez Mongollon tabata sa di 
e caso y simplemente no a pre- 
senta y a dicta den fabor di e 
senora. 


Si un ex Minister a califica Baptist di corupto 


Booshi Wever kier sa, kico a cambia, cu awe un otro 
Minister di AVP, ta firma un contrato miyonario cu Baptist 


Por fin Minister di Salubri- 
dad, Richard Vissser a admiti 
cu IMSAN tin derecho di exis¬ 
tence. Pero, na unda e Min- 
istro anterior di Salubridad pa 
AVP, dr. Ike Posner, a bisa cu 
Baptist ta un di e hospitalnan 
mas malo di Merca, cu no ta¬ 
bata ni aparece den e prome 
mihor 100-nan, y cu e contract 
cu ex-Minister, sra. Lily Beke 
kier a firma cu Baptist, tabata 
uno corupto, Visser si ta haci 


deal cu Baptist p’e servicionan 
medico na IMSAN. 

Segun Booshi Wever hopi 
remarcabel - alabez dudoso 
y cuestionabel - ta tambe e 
hecho cu mesun architectonan 
cu ta envolvi cu Baptist, tabata 
envolvi tambe cu e proyecto 
corupto di Racetrack. Payback 
time? 

Corupcion den e proyecto di 
IMSAN tambe? Algo ta “fishy” 


aki den! Kende(nan) t’esnan 
cu ta haya “algo” for di e con¬ 
tract entre Visser y Baptist? Y 
con ex-Minister Posner lo cali¬ 
fica e contract aki, den cua ta 
aparece un firmante cu ya el a 
yega di acusa di corupcion?? 

Durante tratamento di pre- 
supuesto den Parlamento, 
Minister Visser a bisa cu e no 
tin nada di haber cu IMSAN, 
pasobra e ta un instituto sui 
generis. Y dicon awor di rip- 


ente si e ta firma? Pakiko - se¬ 
gun Booshi Wever tin entendi 
- Aruba mester paga Baptist 
up-front e suma di 12.5 miyon 
dolar Mericano?? 

Y no manera ta laga kere cu 
ta solamente mei miyon florin 
so mester paga Baptist pa aha! 
A otro perro con este hueso! 

E fiesta recien di firmamento 
di e contract so a costa mas 
di mey miyon. Of e t’e prome 
parti di e 12.5 miyon?? 

Un area grandi y impor- 
tante di cualkier pais, esta 
cuido medico, ta hayando 
tur atencion y despues di 
a anuncia renobacion y 
ampliacion di Hospital di 
Aruba, IMSAN ta sigui de- 
saroya pa brinda un miho 
calidad di cuido. Minister 
Dr. Richard Visser a sigura 
cu nos ta bayendo den bon 
direccion pa tur loke ta tra- 
ta cuido di salud y calidad 
di salud. 

Dos aha pasa tur cos 
a cuminsa, unda a firma 
un acuerdo di principio cu 
Baptist Health, un instituto 
conoci pa tin y brinda ex- 


celente cuido medico na 
Merca y rond mundo. Den 
e acuerdo partidonan a 
acorda cu lo traha conhunt- 
amente pa evalua tur area 
di cooperacion, den cuadro 
di un relacion unda Baptist 
lo maneha IMSAN na San 
Nicolas. Binimento di Bap¬ 
tist Health ta encera cu nan 
lo percura pa profesional- 
nan y ekiponan necesario 
pa por maneha un clinica 
cu algun specialisacion 
specifico. 

Minister Dr. Richard 
Visser a hiba palabra na 
ocasion di e anuncio ofi- 
cial siman pasa y a splica 


cu salud publico ta riba un 
bon caminda. Hospital, in¬ 
stituto IBISA y IMSAM tur 
ta ehempelnan clave, unda 
Ministerio di salud a cam- 
bia nan maneho y ta mus- 
tra hopi cla, cu e vision ta 
enfoca riba miho cuido pa 
tur pashent. E mandatario 
a expresa gran gratitud na 
henter directiva di IMSAN 
como tambe algun persona 
clave cu a yuda na pusha 
pa e proyecto aki, esta Sr. 
Rene Kan y Sr. Dick Sou- 
ge. Cada un a yuda pa had 
tur e areglonan posibel y 
awo Aruba completo lo por 
bay disfruta di e resultado 
den nos cuido medico. 


“Mi ta sigur cu nos ta bay 
logra cos grandi pa pariba 
di brug, pa San Nicolas y 
pa henter Aruba. Hopi cos 
ta bay pasa den e siguiente 
simannan, ta bay tin hopi 
movecion y varios hende 
ta bay bin pa had esaki un 
realidad. Mi kier probecha 
e momento pa gradici un 
gran persona tambe, cu 
a forma parti di e prome 
grupo di Baptist Health cu 
a bin Aruba, esta Dr. Omar 
Pasalodos cu lamentable- 
mente no t’ey mas, pero mi 
ta dedica esaki na su gran 
memoria, ya cu su aporte 
tabata enorme,” e manda¬ 
tario a expresa. 


“IMSAN a tuma tempo, 
pero esey tabata consci- 
entemente had. Nos kier 
tin tur cos bon p’asina for¬ 
ma unfundeshi bon solido, 
mescos cu e relacionnan, 
pasobra si tin un comienso 
fuerte, esaki ta indica cu 
lo tin duracion y hopi mas 
exito. Nos a tuma tempo pa 
had diferente estudio, pa 
scoge miho partner, e miho 
team y loke tin awe y loke 
nos kier crea den futuro, lo 
ta algo solido y duradero y 
tur na bienestar di cuido di 
nos hendenan”, asina Min¬ 
ister Dr. Richard Visser a 
termina bisando. 


Valero ta abastece LNG gas na WEB 


Awor cu e refineria lo por bai 
sera y cu probablemente, Vale¬ 
ro lo no ta dono mas, tog Valero 
lo sigui abastece gas natural na 
WEB, cual eta bin ta hasiendo 
caba. E pregunta grandi ta, di 
con si WEB mes por a importa 
su gas natural,cu 40 porciento 
mas barata, di con a duna Vale¬ 
ro esaki pa suministra? 


Na e momento cu Valero 
lanta su bel bai, e ta keda cu 
e derecho di suministracion di 
gas pa cu WEB y ta sigui op¬ 
era su gasstation nan rond di 
Aruba, via un otro compania cu 
Valero a lanta, pa esaki. 

E pregunta miyonario ta KEN 
a duna Valero e suministracion 
di gas natural aki y pakiko? 


Hobencito di 5 ana casi hoga na La Cabana 


Ayera tardi, un hobencito, ta¬ 
bata disfruta den piscina, cu 
su famia nan, na momento cu 
ela haye den problema den 
piscina,debi cu eno tabata por a 
landa. 

Segun informe nan ta indica 
cu e hobencito aki a drenta e pi¬ 
scina, sin aprobacion di su may- 
ornan. Ta te na momento cu ela 


haye den problema y a cuminsa 
guli awa, cu esnan den sercania 
a duna un man. 

Cu ambulans e chikito a ser 
transporta pa hospital cu su 
mayornan y e hobencito aki ta¬ 
bata na tino. 

Sinembargo, a haya ta nec¬ 
esario pa tene e hoben aki na 
hospital pa observacion. 

Torneo di Himno y Bandera sumamente exitoso 


Manera ta tradicion, Aruba Table 
Tennis Association ta organisa su 
torneo di Himno y Bandera. E ana 
aki a dicidi di laga tur categoria 
hunga parew cual a mustra di ta 
un exito sigur. Pa ATTA e tabata 
un sorpresa grandi pa mira cuanto 
mayor a bin wak nan jiunan hunga. 
E nivel di wega sigur tabata hopi 
bon, mirando cu Zoa Xie y Jean- 
Claude Hoek a percura pa un sor¬ 
presa den e categoria Masculino 
U-14. Tambe den e categoria Mas¬ 
culino U-18 por mira cu pa prome 
biaha Dylan Thode ta logra un pre- 
mio. 

E resultadonan di e torneo ta lo 
siguiente: 

Categoria U-10 Femenino: 1. 
Jully Croes 2. Antonella Kwidama 


3. Suhaily Kwidama 
Categoria U-10 Masculino: 1. 
Cheung Ho 2. Bob Ho 3. Robert 
Dirksen 

Categoria U-14 Femenino: 1. 
Naitisha Elizabeth 2. Jilly Geer- 
man 3. Mary-Jean Croes 
Categoria U-14 Masculino: 1. 
Alan Joseph 2. Zoa Xie 3. Jean- 
Claude Hoek 

Categoria U-18: 1. Shawn Vlaun 
2. Maurice de Kort 3. Dylan Thode 
Categoria B-klas: 1. Lychael 
Thode 2. Byron Boekhoudt 3. Eli- 
ana Croes 

Categoria A-klas: 1. Mario Lobo 
2. Rocky Ras 3. Andy Gomes 
ATTAta felicita tur participante y 
ganadornan di e torneo aki. 




Di acuerdo cu Minister Benny Sevinger 


Betekta cla pa ehecuta 
compra di trolley 


Dialuna mainta, Minister di In¬ 
frastructure, Benny Sevinger a 
duna di conoce cu e siman aki 
ainda, lo tin e destaho pa cum- 
pra di e trolley, cu lo core den 
caya principal. 

Lo invita 4 compania cu por 
traha tipo di e troller aki, lo keda 
invita pa participa. E lo no ta un 
destaho publico, pasobra e ta 
trata di un proyecto specifico y 
ta 4 compania tin na mundo cu 


por traha esaki. 

E remise, e bestek tambe ta 
keda cla, esta e garage di e trol¬ 
ley aki lo keda traha. 

Lo construi tambe e Welcome 
Plaza banda di haf, cu lo bin na 
unda e desmantela e tankinan 
banda di entrada di haf. 

Tin mas proyecto rond di Caya 
Grandi pa ehecuta cu ta den 
pipeline, segun Minister Benny 
Sevinger. 


^iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiij- 

1 10 MIL mata di fruta pa planta 


Diadomingo,1 di april, Minis- 
tro Otmar Oduber, encarga cu 
Santa Rosa y hunto cu FCCA 
lo planta 10 mil mata di fruta 
na Cura Cabai Zuid.Esaki ta 
un proyecto pa concientisa e 
comunidad di e importancia di 
mata di fruta cu tin dos aspecto 
importante cu ta; sembra e mata 
nan di fruta aki den e vecindad 
di e cas nan di pueblo, pa sina 
ta mas na altura di horticulture y 
tambe pa den future e habitan- 
tenan aki lo por tin nan propio 
cosecha di fruta. 

No a menciona si gobierno of 


FCCA lo muha e mata nan aki 
cu lo ser planta proximamente. 
E idea aki abini di Santa Rosa y 
despues di a reuni cu dos rep- 
resentante di FCCA, e proyecto 
aki a keda presenta na Ministro 
Otmar Oduber, kende mesora 
a duna su aprobacion pa dicho 
proyecto.Ministro Otmar Odu¬ 
ber, conhuntamente cu traha- 
dornan di Santa Rosa a gradici, 
FCCA pa nan colaboracion den 
e proyecto aki.Mas mata riba 
nos isla ta trece mas awacero, 
segun nos grandi nan di antes 
ta bisa. 


Tiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiir 

E instituto internacional di teatro 
(ITI) di UNESCO a honra mi cu 
nan peticion pa mi skirbi un men- 
sahe pa conmemora e 50 aniver- 
sario di dia mundial di teatro . Mi ta 
bay dirigi, cu algun consideracion 


nan cortico, na mi compane y ami- 
gonan di teatro. 

Laga boso trabou ta original. 
Laga boso trabou convence. 

Wak pa e ta profundo, emocio- 


Mensahe di Dia M 
undial di Teatro 2012 


nal, reflexivo y unico. 

Laga boso trabou yuda nos re- 
fleha tocante e cuestion kico ta ni- 
fica di ta un ser humano. 

Laga e reflexion aki wordo guia 
door di boso curason, door di boso 
sinceridad, inocencia y gracia. 

Wak pa boso supera cualke 
mal momento, censura, pobresa y 
negativismo cu sigur hopi di boso 
lo topa y ta obliga di confronta. Cu 
boso ta wordo bendiciona cu e tal- 
ento y disciplina, necesario pa sina 


nos con e curason humano ta bati 
den tur su forma, y tambe con pa 
ta humilde y curioso cual ta nec¬ 
esario pa culmina den e obra di bo 
bida. 

Lag’e ta e miho di boso - ya cu e 
lo bira e miho di boso mes, y asina 
mes e lo wordo duna solamente 
den momentonan mas singular y 
cortico - loke por wordo forma pa 
por contesta e pregunta mas ba- 
sico di tur: “con nos ta biba?” 

John Malkovich. Traduccion: 
Desiree Correa. 


Efirmamento di e"Samenwerkingsprotocol" 
tabata pa busca beneficionan mutuo pa Hulanda y Aruba 


27 di oktober 2011 un acuerdo di coopera- 
cion a wordo firma door di minister president 
Mike Eman y minister Donner, minister di Asun- 
tonan Interno y Relacionnan den Reino. Aruba 
tabata e promer pais cu a entrega un documen- 
to cu e vision pa cu e cooperacion aki den Re¬ 
ino pa den futuro. Un Acuerdo di Cooperacion 
a wordo firma basa riba igualdad, cu e meta pa 
desaroya un lianza strategico entre Hulanda y 
Aruba. Cada aha un Reunion di Reino ta tuma 
lugar y despues di cada reunion un Declara- 
cion Final(Slotverklaring) ta wordo firma door di 
e paisnan participante. 

Un procedura normal despues di cada re¬ 
union den reino. Oposicion di MEP un biaha 
mas kier bruha tera door di duna pueblo infor- 
macion eroneo. Den e mesun rosea aki a wor¬ 
do bisa cu minister president Mike Eman a bay 
Hulanda pa entrega e autonomia di Aruba. A 
organisa un manifestacion dilanti di Parlamen- 
to y Bestuurscollege pa nan simpatisadornan 
manda insultonan den direccion di president di 
Parlamento y minister president Mike Eman. 

Ayama e dos mandatorionan aki pa TRAID- 
OR, ENTREGUISTAy hopi palabra mahos cu 
no mester di ripiticion. E organisadornan di e 
manifestacion tabata e politiconan di oposi¬ 
cion den Parlamento excluyendo e dos dama 
cu nan a skop malamente for di partido. Un 


manifestacion chikito cu ta refleha unda MEP ta 
para den pueblo y pa cu e siguiente eleccion na 
2013. Pueblo a rechasa e partido aki na 2009 
y lo sigui rechasa e partido aki pa nan actitud 
negativo di politica cu nan kier hiba. 

Tawatin oportunidad pa e parlamentarionan 
aki had pregunta pa e asunto aki durante di e 
reunion, pero NADA! No a mishi cu e expre- 
sion cu minister president a bay Hulanda cu in- 
tencion pa mina e autonomia di Aruba. NADA! 
Nos por cord a con 2 parlamentario a biaha bay 
Hulanda na December pa entrega keho, pero 
awe e mesun hendenan aki cu a wordo yama 
“Din y Thijs” y nan adventuranan no a papia 
nada di esey. 

E conclusion di henter e payasada aki tabata 
cu Oposicion di MEP, PDR y Booshi Wever a 
had nan mes ridiculo e tempo ey; MEP y PDR 
na Hulanda y MEP y MEPPIus na Parlatino. E 
Acuerdo di Cooperacion lo trece beneficionan 
pa tur dos pais unda e cooperacion entre e dos 
pais lo wordo reenforsa y unda lo traha hunto 
riba diferente area. Sub condicionnan pa desa- 
royo economico riba e tereno di stabilidad po¬ 
litico, bon gobernacion, finanzas publico, ense- 
nansa, cultura, sciencia y emancipacion, salud 
y husticia. 

Durante e reunion publico minister president 



a had su maximo esfuerzo pa splica e con- 
tenido di e Acuerdo di Cooperacion, contesta e 
preguntanan y reacciona riba e comentarionan 
negativo di oposicion di MEP y MEPPIus, pero 
ainda e duda tey si nan a gara e importancia di 
un Acuerdo di Cooperacion entre pais Aruba y 
Hulanda. 

Destruccion cu hincamentu na Groteberq 


WILLEMSTAD - Ayera par di 
persona a bai reklama un hoben 
ku nan ta kere ta e a horta un gen¬ 
erator na un kas. Dado momentu 
e hoben aki a bira di remate i bati 
kibra tur kos ku el a hanja den ka- 
minda. Ela kibra outonan di hen- 
de, su mes outo. 

Na e momentu ei tabata tin asta 
forsegeo entre e persona nan di 
e kas i e hoben aki ku un arma 
blanku i pa defensia propio e ho¬ 
ben aki a keda propina ku e arma 
blanku aki. 

Na yegada di polis a hoben aki 
herida a kore bai, pero no a dura 
masha largu ku nan a detene. 

Mas despues mester a bai poli 
kune pa e atende e herida ku e ta¬ 
bata tin na altura di su lomba. Out- 
oridatnan ta sigi ke investigashon 
nan 


Tur Bankomatiko/ATM di 
Maduro & Curiel's Bank 
ta "SAFE" pa uso 


WILLEMSTAD- Resiente- 
mente komunidat por a tuma nota 
di informashonnan den Prensa 
i tambe via “social networking” 
tokante e fenomeno “skimming” 
ku ta tumando luga riba nos isla. 
E lastima ta ku no ta tur e infor- 
mashon tokante “skimming” ku ta 
sirkulando ta korekto. 

Presidente di Bo Banko Amigu 
a habri e Rueda i Prensa bisan- 
do: “Ta un realidat ku “skimming” 
a hasi su entrada na Korsou, 
pero nos ta garantisa nos klien- 
tenan ku nos Bankomatikonan ta 
safe i ku nos ta take care di nos 


klientenan. 

“Skimming” ta un problema 
mundial i Gerensia di Maduro 
& Curiel's Bank ta konsiente ku 
ainda nos no por garantisa nos 
klientenan ku nunka “skimming” 
lo por hasi su entrada na nos 
Bankomatikonan/ATM. Nos tin 
un sistema ku nos tin hopi konfi- 
ansa den dje i pa e motibu ei tur 
nos Bankomatikonan/ATM, sin 
kita ningun, ta “SAFE” pa uso. 
Klientenan di Maduro & Curiel's 
Bank por hasi uso di nan Bank¬ 
omatikonan/ATM sin ningun pre- 
okupashon. 


Aksidente na Krusada Venezuelaweg 

WILLEMSTAD - Aksidente pa falta di preferensia a buta 2 outo dal 
den otro na Venezuelaweg. Un persona a keda lekshona den e aksiden¬ 
te aki i ambulans a keda dirigi na e sitio pa asina atende ku e persona 
aki. CRS ta esun ku a sigi despues ku e investigashon nan. 

Olivia Croes di 



Aruba a duna un bon presentacion 
di e.o. Derecho Humano! na Aruba 


Den cuadro di su rol como co- 
ordinador di Comision di Derecho 
Humano di Aruba, Departamento 
di Relacion Exterior, representa 
pa sra. mr. Olivia Croes, a acepta 
e invitacion pa forma parti di ora- 
dornan n’e seminario organisa pa 
facultad di derecho na Universidad 
di Aruba. 

Durante su presentacion mr. 
Olivia Croes a duna un bista en 
general riba e diferente tratadonan 
di Nacionan Uni encuanto di dere- 
chonan humano cu Aruba tin cu 
implementa. 

E tratado di ESOCUL ta un cu 
a drenta na vigor desde prome di 
januari 1986. 

Ta importante pa realisa cu ora 
un pais ta ratifica un tratado, esaki 
ta trece obligacionnan cune. Den 
cuadro di esaki Comite Internacio- 
nal di Nacionnan Uni pa cu trata¬ 
donan tin un mecanismo di super¬ 
vision basa riba e siguiente forma: 

A. Raportahe regular (cada 4 
aha); B. Tratamento di e ra¬ 
portahe durante un dialogo con¬ 
structive cu e Comite Internacio- 
nal. 

E ultimo tratamento di e repor- 


tahe di ESOCUL a tuma lugar na 
Geneve, Suiza na november 2010, 
unda un delegacion di Aruba a pre- 
senta y elabora riba e raportahe di 
Aruba formando parti di e delega¬ 
cion di Reino. 

Un Comision Interdepartemental 
di Derecho Humano a wordo insti- 
tui na Aruba na 1993. E Comision 
tin como tarea pa raporta tocante e 
tratadonan na vigor pa Aruba y pa 
conseha Gobierno tocante dere¬ 
cho humano. Ademas e Comision 
tin como tarea pa duna informacion 
y concientisa e publico en general 
tocante derecho humano. 

Mr. Olivia Croes a elabora du¬ 
rante su discurso riba e implemen- 
tacion di e derechonan ancra den e 
tratado menciona, manera e dere¬ 
cho riba seguridad social, e dere¬ 
cho riba educacion, derecho igual 
pa hende homber y hende muher 
y derechonan familiar cual ta inclui 
e.o. legislacion riba e tereno di vio- 
lencia domestico. 

Tambe a toca e tema di trafica- 
cion di e ser humano, un tema cu ta 
halto riba e agenda internacional. 
A menciona tambe e resultadonan 
concreto den cuadro di e dialogo 


i 

r 


social cu a inicia na 2010 cu par- 
ticipacion di e partnernan social. 
Ademas a subraya e importancia 
di educacion di derecho humano y 
su implementacion den curriculo di 
scolnan y pa introduccion di curso 
y training pa tur sector den comu- 
nidad. 

Por ultimo a subraya cu e imple¬ 


mentacion di derecho humano ta 
un proceso continuo. 

Departamento di Relacion Ex¬ 
terior kier a graded Facultad di 
Derecho di Universidad di Aruba 
pa nan iniciativa pa organisa semi- 
narionan interesante y informativo 
p’e comunidad. 

Diadomingo dia 1 di April lo tuma 
luga na Bushiri Karting Speedway 
e prome careda di Karting pa 2012 
cu ta bay ta e Bushiri Karting Na¬ 
tionals 2012 point series 1 . 

Ariba a dia aki ta bay tin careda 
den categoria profesional cu ta 2 
stroke y 4 stroke y tambe den e 
categoria di Rentals. 

Den e categoria di Rentals un y 
tur cu ta desea participa cu no tin 


nan mes un Kart lo por participa 
den esaki unda cu Bushiri Karting 
Speedway lo prepara 8 di nan mes 
un Rental Kartsnan pa e careda y 
es cu kier participa por competi cu 
nan. 

Inscripcion pa tur e categorianan 
lo costa AwgIOO,- y pa esnan cu 
inscribi lo ricibi tur nan caredanan 
prome cu e careda na AwgIO,- du¬ 
rante full siman prome cu careda 


asina nan por bin train pa e careda. 

Careda lo cuminsa pa 9:00am di 
mainta y lo caba pa 4:00pm duran¬ 
te a careda Bar y Cushina lo bay 
ta bon surti y tambe ta bay tin DJ y 
banda pa anima e publico durante 
henter dia. Tambe ta bay tin un MC 
pa nara e careda aki durante full 
e dia. 

Despues di careda ta bay tin un 
after party den Fuel Sports Bar & 


Grill situa eynan mes na Bushiri 
Karting Speedway tambe cu DJ 
y Banda unda cu un y tur lo keda 
pa celebra despues di un gran dia 
di careda. Pues Aruba no perde e 
prome careda di Karting dia 1 di 
April na Bushiri Karting Speedway. 

Pa mas informacion por yama 
na 583-5278 of pasa libremente 
na Bushiri Karting Speedway situa 
bandi Ling & Sons supermarket. 

Tur participante ta bay presenta 
Dia Mundial diTeatro 


un bes mas riba 



Diasabra, dia 24 di maart ul¬ 
timo a tuma luga e di 4 compe- 
tencia literario pa hoben “Arte di 
Palabra” cu cada bes ta birando 
mas y mas grandi y popular. “Arte 
di Palabra”, organisa pa Departa- 
mento di Cultura conhuntamente 
cu Grupo Corector di Papiamen- 
to, ta duna hobennan un chens pa 
expresa nan mes den nan propio 
idioma y mustra nan talento y cre- 
atividad. 

No menos cu 20 hoben a midi 
forsa contra otro cu nan poesia y 
storia cortico original y tambe cu 
declamacion di poesia existente. 
Cada un di nan a mustra nan tal¬ 
ento excepcional riba e escenario 
di Cas di Cultura. Ademas publico 
presente a ser entreteni debida- 
mente door di un grupo di artista 
hoben yama “On Set” di Agustinus 
College y Colegio Arubano. 

E hurado su tarea sigur no tawa- 
ta uno facil, paso cada un di e par- 
ticipantenan tawata hopi fuerte cu 
nan presentacion y obra literario. 
Na final a saca e ganadonan di 
cinco diferente categoria cu ta bay 
representa Aruba na Corsou otro 
siman den e competencia Interin- 
sular. 

Ganado di categoria A ta 
Mirzah Manga cu su declamacion 
di e poesia “Ami” di Jhon Freddy 
Montoya. Ana Victoria Kock a sali 
ganado di Categoria B cu su poe¬ 
sia “Libertad”. Den Categoria C a 
saca Emanuel Rosel na prome 
luga cu su poesia “Prisonero di 
palabra sin bisa”. Na di dos luga 
a saca Eleen Gillian Rasmijn 
cu su poesia “Amor y Balor”. 
Ganado di Categoria E a keda 
den persona di Osvaldo Cor¬ 
rea cu su storia original “Regia 
Cuenta”. Osvaldo pa di dos aha 
consecutivo a sali ganado di su 
categoria den e competencia 
Interinsular. Y finalmente Paola 
Thijsen a bira ganado di Catego¬ 
ria F cu su storia original “Humano 
Imperfecto”. 

Departamento di Cultura y Gru¬ 
po Corector di Papiamento kier a 


gradici tur sponsor cu nan apoyo 
y contribucion. Danki na Aruba 
Bank, ATA, Banco di Caribe, Com¬ 
plete Logistics, Romar Trading, 
Setary UNOCA. 

Ademas di bay representa Aru¬ 


ba den e 

competencia na Corsou, e ga¬ 
nadonan y demas participante 
ta bay presenta nan obra un bes 
mas dilanti publico riba Dia Mun¬ 
dial di Teatro. E celebracion aki lo 


tuma luga riba diamars awo dia 27 
di maart den Cas di Cultura for di 
8'or te cu 10:30 di anochi. Entrada 
pa e actividad aki ta GRATIS. Tur 
hende ta bon bini. 

E studiantenan di Universidad di Aruba a presenta 
e resultadonan di e estudio hasi pa Santa Rosa 


Na final di 2011, Sra. Mieke 
de Droog cohuntamente cu Sra. 
Yolanda Richardson a aserca San¬ 
ta Rosa pa pidi e cooperacion di e 
departamento pa e studiantenan di 
Universidad di Aruba den e richt- 
ing di “Organization, Government 
& Management” pa e grupo por bin 
hasi un projecto conhuntamente 
cu Santa Rosa. Di inmediato tanto 


e Minister encarga como e Geren- 
cia di Santa Rosa a bay di acuerdo 
pa e studiantenan por a ricibi tur 
informacion nessecario pa hasi 
nan estudio. 

E estudio a enfoca ariba e ser- 
vicio den Santa Rosa den e con- 
texto psychologico y antropologico 
pa loke ta trate e empleadonan y e 
systema di maneho y structura di e 


departamento. 

Como e parti final di nan estu¬ 
dio hasi, nan a bishita Santa Rosa 
pa sera conoci personalmente cu 
e empleadonan y e infrastructura 
di e departamento. Durante nan 
bishita, nan a ricibi un recorido 
completo y splicacion di tur e dife- 
rente seccion y kiko ta nan respon- 


sabilidad. Aki e studiantenan por a 
hasi pregunta y saka potret. E se- 
gundo parti di e bishita a encera un 
presentacion elabora encuanto di 
e vision, mission y e diferente logro 
y projectonan cu Santa Rosa tin 
prepara pa 2012/2013 cual a ser 
presenta pa Sra. Nathalie Maduro, 
miembro di Management Team di 
e departamento. 


RCA solido na prome luga 


Siman 3color a continua diaran- 
son ora RCA Lifida mayor bishita 
St Cruz, heroe nan di anochi ta 
Litmar Lacle 1 gol, Samuel “Kike” 
Trujillo 2 gol, Killiam “Toro” Bo- 
liver 3 gol y Jairo Galeano 1 gol 
pa RCA gana Estrella 7 pa 1. 
Diahuebs RCA Big Wheel Lottery 


powered by Powerade ta derota 
Dakota 3-0 cu gol nan di Dwight 
Williams, Steven Melchior y Jean 
Pierre Fingal. Diabierna RCAInsel 
Air ta gana Estrella 4 pa 1, golnan 
anota pa Willem Werleman, Jean 
Pierre v/d Linden y Jesus Penate 
2 gol. Diasabra mainta Estrella 


a bishita Solito. RCA Fatum Mini 
Baby ta empata cu Estrella, unico 
gol anota pa Bernard Smolders di 
RCA. 

RCA Fatum Baby ta gana 4-0 
cu gol nan di Giangelo Davelaar, 
Juan Perez, Alexion Simmons 
y Jake Angela. RCA Big Smile 
den lifida A ta gana 2 pa 1. G’xon 
Schwengle y Santiago Calero den 
pito. Tur hende ta invita awe dia- 


mars atardi 5:30 RCA Big Smile 
ta bishita Britania. Diaranson pa 
6:30 RCA mayor ta topa Washing¬ 
ton na veld di RCA den e bataya 
pa lider di campeonato. Diasabra 
mini, baby y Ata bishita Washing¬ 
ton pa tres candeloso partido. Di- 
adomingo ta Derby di Capital ora 
RCA topa River pa 5or den CDGT. 
Bishita www.racingclubaruba.com 
pa new pics. 

DALLAS -- His infamous one- 
point, one-rebound, one-assist 
game against the Los Angeles 
Lakers last week earned him boos 
from the home crowd and dras¬ 
tically diminished playing time 
since, but Lamar Odom said Mon¬ 
day that Dallas Mavericks fans are 
misreading him if they believe he 
doesn’t want to play for their team. 

He said that getting booed last 
Wednesday was “a little confusing 
and a little hurtful,” and that he’s 
been up front about his situation 


since the day he arrived in Dallas 
from the Lakers in a surprising De¬ 
cember trade that amounted to a 
salary dump for Los Angeles. 

“Well, I’ve never been booed in 
my life, so if it’s to the point that I’m 
playing a basketball game at home 
and I’m getting booed then I would 
say, no disrespect, but maybe I 
think people took things the wrong 
way,” Odom said after Monday’s 
practice at the American Airlines 
Center. “I admitted I was out of 
shape for different reasons when 

I came into camp. I admitted what 
I had been through; I was honest 
about how my summer went, how 
I almost left the game with every¬ 
thing I went through, and I think 
people just took it the wrong way, 
like I had a reason not to be here 
or if I didn’t want to be here. 

“I think people took that the 
wrong way and the next thing I 
know I’m trying to come out of a 
slump and I check into a game and 
I’m getting booed. I’m not really 
used to that.” 

Odom will be back in front 
of the home crowd for the 
first time since the Lakers 
game Tuesday night when 
the Mavs play the Houston 
Rockets. 

Odom’s most recent 
downturn with the Mavs in¬ 
cludes last season’s Sixth 
Man of the Year looking to¬ 

Lamar Odom calls boos ‘hurtful 


tally lost against his old team in 
recording one point, one rebound 
and one assist in 24 minutes, then 
being benched for the entirety of 
Friday night’s loss at San Antonio. 
Then followed a scoreless, two- 
rebound effort in just 13 minutes 
during Saturday’s 101-99 overtime 
win at Houston. 

Prior to that game, Odom had a 
one-on-one talk in the locker room 
with owner Mark Cuban while most 
of the team huddled around the 
television to catch a few minutes of 
March Madness. 

“It was good. It’s always good to 
talk man-to-man,” Odom said. “He 
is very close to the team so obvi¬ 
ously you can see he gives 100 
percent, so any time that an issue 
comes up to be able to speak to 
the owner is a pretty big deal. I 
commend him for that.” 




































